EkBass/fiwiki-20250220-pages-articles huggingface dataset:
Wissem Naouali

Wissem Naouali (, s. 5. marraskuuta 1983 Menzel Témim, Tunisia) on tunisialainen jalkapallomaalivahti, jonka nykyinen seurajoukkue on Olympique de Béja. ==Ura== Naouali pelasi pitkään Stade Tunisienin riveissä ja toimi myös joukkueensa kapteenina. Kaudella 2002–2003 hän voitti joukkueen kanssa Tunisian cupin. Kesällä 2008 Naouali päätti siirtyä Monastiriin ja solmi joukkueen kanssa kahden vuoden sopimuksen. Siirto kuitenkin peruuntui ja Naouali jatkoi vielä Stade Tunisienissa kaudella 2008-2009. Kesällä 2009 Naouali siirtyi Espéranceen, jossa hän voitti ensimmäisellä kaudellaan uransa ensimmäisen Tunisian mestaruuden. Naouali saavutti toisella kaudellaan toisen Tunisian mestaruutensa, sekä uransa toisen Tunisian cupin voiton. Kahden menestyksekkään kauden jälkeen hän siirtyi ES Zarzisiin. ==Saavutukset== * Tunisian cup: 2003, 2011 * Tunisian mestaruus: 2010, 2011 ==Lähteet== Luokka:Tunisialaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Magic Night

Magic Night on Uriah Heep -yhtyeen helmikuussa 2004 julkaistu livealbumi. Konsertissa esiintyvät erikoisvierailijoina vuosien 1976–1979 laulusolisti John Lawton sekä Heather Findlay. ==Kappaleet== # # # # # # # # # # # # # # # # ==Kokoonpano== *Mick Box - kitara, laulu *Lee Kerslake - rummut, laulu *Trevor Bolder - bassokitara, laulu *Phil Lanzon - kosketinsoittimet, laulu *Bernie Shaw - laulu Luokka:Vuoden 2004 konserttitallenteet Luokka:Uriah Heepin konserttitallenteet
Yleisurheilun sisäratojen Euroopan-mestaruuskilpailut 1984

Yleisurheilun sisäratojen Euroopan-mestaruuskilpailut järjestettiin vuonna 1984 Göteborgissa, Ruotsissa. Kisapaikkana oli Scandinavium-halli ja kisojen ajankohta oli 3.–4. maaliskuuta. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Christian Haas 6,68 Antonio Ullo 6,68 Ronald Desruelles 6,69 200 m Aleksandr Jevgenjev 20,98 Adeoye Mafe 21,34 Giovanni Bongiorni 21,48 400 m Sergei Lovatšov 46,72 Roberto Tozzi 47,01 Didier Dubois 47,29 800 m Donato Sabia 1.48,05 André Lavie 1.48,35 Philip Norgate 1.48,39 1 500 m Peter Wirz 3.41,35 Riccardo Materazzi 3.41,57 Thomas Wessinghage 3.41,75 3 000 m Lubomír Tesáček 7.53,16 Markus Ryffel 7.53,61 Karl Fleschen 7.54,45 60 m aj Romuald Giegiel 7,62 György Bakos 7,75 Jiří Hudec 7,77 Korkeushyppy Dietmar Mögenburg 233 Carlo Thränhardt 230 Roland Dalhäuser 230 Seiväshyppy Thierry Vigneron 585 Pierre Quinon 575 Aleksandr Krupski 560 Pituushyppy Ján Leitner 796 Mathias Koch 791 Robert Emmijan 789 Kolmiloikka Grigori Jemets 17,33 Vlastimil Mařinec 17,16 Béla Bakosi 17,15 Kuulantyöntö Jānis Bojārs 20,84 Werner Günthör 20,33 Alessandro Andrei 20,32 === Naiset === Laji Kultaa Kultaa Hopeaa Hopeaa Pronssia Pronssia 60 m Beverly Kinch 7,16 Anelija Nuneva 7,23 Nelli Cooman 7,23 200 m Jarmila Kratochvílová 23,02 Marie- Christine Cazier 23,68 Olga Antonova 23,80 400 m Taťána Kocembová 49,97 Erica Rossi 52,37 Rositsa Stamenova 52,41 800 m Milena Matejkovičová 1.59,52 Doina Melinte 1.59,81 Cristeana Cojocaru 2.01,24 1 500 m Fița Lovin 4.10,03 Elly van Hulst 4.11,09 Sandra Gasser 4.11,70 3 000 m Brigitte Kraus 9.12,07 Tatjana Pozdnjakova 9.15,04 Ivana Kleinová 9.15,71 60 m aj Lucyna Kałek 7,96 Vera Akimova 7,99 Jordanka Donkova 8,09 Korkeushyppy Ulrike Meyfarth 195 Maryse Éwanjé-Épée 195 Danuta Bułkowska 195 Pituushyppy Susan Hearnshaw 670 Eva Murková 655 Stefania Lazzaroni 608 Kuulantyöntö Helena Fibingerová 20,34 Claudia Losch 20,23 Heidi Krieger 20,18 == Mitalitaulukko == 1\. 6 2 2 10 2\. 4 2 3 9 3\. 4 2 2 8 4\. 2 1 1 4 5\. 2 0 1 3 6\. 1 4 3 8 7\. 1 4 1 6 8\. 1 2 2 5 9\. 1 1 1 3 10\. 0 1 2 3 11\. 0 1 1 2 11\. 0 1 1 2 11\. 0 1 1 2 14\. 0 0 1 1 == Katso myös == *Suomi yleisurheilun sisäratojen Euroopan- mestaruuskilpailuissa 1984 == Lähteet == * 1984 Luokka:Vuoden 1984 yleisurheilu Luokka:Göteborgin urheilutapahtumat
Riippuhämähäkit

Riippuhämähäkit (Linyphiidae) on valtava hämähäkkiheimo, jonka lajit tekevät sotkuisen näköiset verkkonsa vaakatasoon. Heimoon kuuluu maailmanlaajuisesti 581 suvussa yli 4300 lajiahttp://www.andtan.newmail.ru/list/ . Suomessakin lajeja on tavattu lähes 70 eri suvustahttp://www.nic.funet.fi/pub/sci/bio/life/arachnida/araneida/linyphiidae/index.html. Useimmat lajit ovat varsin pienikokoisia ja lajinmääritys vaatii lähes aina eläimen tutkimista mikroskoopin alla. Valtavan lajimäärän takia heimon lajisto on monimuotoinen. Raajat voivat olla lyhyet tai melko pitkät; eivät yleensä kuitenkaan kolmea kertaa ruumista pidemmät. Silmiä on kahdeksan ja ne ovat asettuneet kahteen neljän silmän riviin. Eturuumis on yleensä pitkänomainen ja takaruumis naaraalla melko pyöreä ja kookkaammilla lajeilla usein kirjava, koiraiden takaruumis on yleensä sylinterinmuotoinen.http://delta- intkey.com/britsp/www/linyphii.htm http://www.xs4all.nl/~ednieuw/Spiders/Linyphiidae/Linyphiidae.htm Riippuhämähäkkien saalistusseitissä ei ole nähtävissä samaan tapaan selvää rakennetta kuin vaikkapa ristihämähäkeillä. Seitti on viritetty vaakatasoon ja sen yläpuolella on pystysuuntaisia estelankoja. Saalistus toimii siten, että hyönteinen lentää estelankoihin ja putoaa verkkoon, jonka alapinnalla hämähäkki itse oleskelee selkä alaspäin. == Esimerkkejä Suomessa tavatuista lajeista == Suomessa on 281 riippuhämähäkkilajia. https://laji.fi/en/taxon/MX.202483?showTree=true * Suomen yleisimmäksi hämähäkkilajiksi arvioitu kolmioriipukki (Linyphia triangularis) kuuluu riippuhämähäkkien heimoon.http://www.edu.vantaa.fi/vasamanet/sisalto/suomen%20elaimet/niveljalkaiset/hamahakit/hamahakit6.htm#Riippuh%C3%A4m%C3%A4h%C3%A4kit Kolmioriippuhämähäkki – Linyphia triangularis: Eurooppalainen vuoden hämähäkki 2014 * Korosteriipukki (Neriene emphana) on yleinen laji, jonka pystyy yleensä tunnistamaan paljain silmin takaruumiin kolmesta tummasta suorakaidekuviosta. * Kaarnakätkökki (Drapetisca socialis) asustaa puiden rungoilla, ja sen kuviointi piilottaa sen vaikeasti huomattavaksi. * Töpökilvikki (Ceratinella brevis) on pieni laji, jolla on takaruumiin päällä suojakilpi (scutum). * Mustatuplakki (Diplocephalus picinus) on pieni laji, jonka koiraalla on päässään kohollaan oleva osa. Siitä tulee vaikutelma kaksipäisyydestä ja edelleen suvun nimi tuplakki. * Viitaviirukki (Bathyphantes nigrinus) on pieni laji, jonka takaruumiissa on raitoja. == Lähteet == == Aiheesta muualla == *Tree of Life: Linyphiidae *BugGuide.net *
Urheilukeihäs

Urheilukeihäs on keihäänheittoon tarkoitettu säännöissä määritelty keihäs. Keihäs valmistetaan metallista tai muusta sopivasta materiaalista, ja se voi olla ontto tai umpinainen. Keihään osat ovat varsi, metallikärki ja narukierre. Varsi on poikkileikkaukseltaan ympyrän muotoinen ja se ohenee narukierteen kohdasta jatkuvasti molempia päitä kohti. Varren pinta on sileä. Miesten keihäs painaa 800 grammaa, naisten 600 grammaa, 19-vuotiaiden poikien 800 grammaa, 17-vuotiaiden poikien 700 grammaa, 19-vuotiaiden tyttöjen 600 grammaa ja 17-vuotiaiden tyttöjen 500 grammaa. Pituudeltaan miesten keihäs on 260–270 senttimetriä, naisten 220–230 senttimetriä. Keihään painopiste on selvästi keihään puolivälin etupuolella. Vuonna 1986 IAAF:n tekninen komitea määräsi miesten keihään painopistettä siirrettäväksi 4 cm eteenpäin, jotta keihäät eivät niin usein olisi tulleet maahan lappeelleen.https://web.archive.org/web/20080610103630/http://www.cbc.ca/olympics/athletics/story/2008/05/07/f-olympics- javelin-essentials.html Naisten keihään painopistettä siirrettiin 3 cm eteenpäin vuonna 1999.http://www.coachr.org/javrevision.htm == Lähteet == Luokka:Keihäänheitto Luokka:Urheiluvälineet Luokka:Keihäät
Maria Emilie Snethlage

Henriette Mathilde Maria Elisabeth Emilie Snethlage (13. huhtikuuta 1868 Gransee-Kraatz, Brandenburg–25. marraskuuta 1929 Porto Velho, Brasilia) oli saksalais-brasilialainen lintutieteilijä. Maria Emilie Snethlagen isä oli rovasti Emil Snethlage. Maria opiskeli yksityisesti kotona isänsä opastuksella. Vuonna 1900 hän aloitti luonnonhistorian opinnot Freiburgin yliopistossa ja väitteli filosofian tohtoriksi 1904. Väitöskirjan nimi oli Über die Frage von Muskelansatz und der Muskulatur bei den Arthropoden. Anton Reichenowin kehotuksesta hän matkusti Brasiliaan Belémiin 1905 ja ryhtyi Emil Goeldin assistentiksi. Vuosina 1914–1922 hän toimi Museu Paraense Emílio Goeldi-museon johtajana Belémissä. Tämän jälkeen hän siirtyi Rio de Janeiroon kansallimuseon (Museo Nacional) tutkijaksi ja jatkoi työtään Amazonin alueella. Maria Emilie Snethlage perehtyi Brasilian linnustoon perinpohjaisesti. Hän kirjoitti kymmeniä artikkeleita tieteellisiin sarjoihin ja laati teoksen Catálogo das Aves Amazônicas vuonna 1915. Snethlage kuoli sydänkohtaukseen 1929. Snethlage valittiin British Ornithologists' Unionin kunniajäseneksi vuonna 1915. Snethlage kuvaili ja nimesi useita uusia lintulajeja, muun muassa raitavatsakipuajan (Hylexetastes stresemanni) ja lattanokkanäpsijän (Hemitriccus minor). == Lähteet == Luokka:Saksalaiset ornitologit Luokka:Brasilialaiset ornitologit Luokka:Vuonna 1868 syntyneet Luokka:Vuonna 1929 kuolleet
Hirssisara

Hirssisara (Carex panicea) on sarakasvien heimoon kuuluva monivuotinen kasvi. Tuppisara (Carex vaginata) on hirssisaran hyvin läheinen sukulainen. == Ulkonäkö ja koko == Hirssisaran varsi on 10–30 senttimetriä korkea ja varren latvassa on yksi hedetähkä. Hedetähkän alapuolella on 1–3 harvakukkaista emitähkää, joiden tähkäsuomut ovat väriltään tummanvihreitä. Pullakot ovat kellanvalkoisia, pitkänomaisia, palleromaisia ja epämukaisia. Kasvin lehdet ovat väriltään vaalean harmaanvihreät. Hirssisaralla voi esiintyä hirssisarannoki (Anthracoidea paniceae) -nokisientä. == Levinneisyys == Suomessa hirssisaraa tavataan melko yleisesti Satakunnassa, Lounais-Suomessa, joissain osissa Etelä-Savoa, Etelä-Hämettä sekä Kuusamon, Tervolan ja Ylitornion seuduilla. Muissa osissa Suomea kasvia tavataan hajallisesti. Karuilla alueilla se ei kasva lainkaan. Suomen lisäksi kasvia tavataan muun muassa Ruotsissa, Norjassa, Tanskassa, Islannissa, Färsaarilla, Grönlannissa, Kanadassa, Yhdysvalloissa, Länsi-Euroopassa, Britteinsaarilla, Italiassa, Itä- Euroopassa, Venäjällä ja Kaukasuksella. == Elinympäristö == Hirssisara kasvaa letoilla sekä rehevillä ja kosteilla niityillä. == Lähteet == == Aiheesta muualla == * Suomen Lajitietokeskus: Hirssisara (Carex panicea) * Kasviatlas 2020: Hirssisaran (Carex panicea) levinneisyys Suomessa. * Pinkka, Lajintuntemuksen oppimisympäristö: Hirssisara (Carex panicea) * Den virtuella floran: Hirsstarr (Carex panicea L.) * ITIS: Carex panicea Luokka:Sarat
Skamandros

Skamandros (, ) on nykyisin nimellä Menderes tunnettu joki Troijan lähettyvillä. Se sai alkunsa Idavuorelta ja laski Hellespontoksessa Aigeanmereen. Kuten kaikkien muidenkin jokien kohdalla kreikkalaisessa mytologiassa, Skamandros oli myös jumala, joksi joki oli henkilöitynyt. Hän oli Okeanoksen ja Tethyksen poika.Hesiodos: Theogonia ('Jumalten synty') 334–345 (engl. käännös). Muut jumalat kutsuivat häntä nimellä Ksanthos (, ), ja hänellä oli nymfi Idaian kanssa poika, Teukros. Troijan sodassa Skamandros oli Troijan puolella.Homeros: Ilias xx.54–74 (engl. käännös). Akhilleuksen pilkattua Skamandrosta joen jumala yritti hukuttaa hänet. Hera kuitenkin lähetti Akhilleuksen avuksi Hefaistoksen, jonka tuli lähes kuivatti Skamandroksen ennen kuin Hera käski Hefaistosta säästämään joen.Homeros: Ilias xx.222–381 (engl. käännös). == Lähteet == == Aiheesta muualla == Luokka:Antiikin Kreikan jumalat
Ismo Jokinen

Ismo Jokinen (s. 1961)https://web.archive.org/web/19970725070436/http://www.mtv3.fi:80/ruututoimitus/juontajat.html on suomalainen toimittaja ja viestintäkouluttaja. Hän on juontanut ja tehnyt MTV3-kanavalle erilaisia juontoja ja tuottanut 1994-2004 Ruututoimitus- ohjelmaa. Jokinen on esiintynyt erilaisissa juontotehtävissä yli 30 vuotta. Viestintäkouluttajan työssä hän on luennoinut ja valmentanut useissa johtavissa suomalaisissa yrityksissä. Hän on erikoistunut valmennuksissaan median kohtaamiseen. Viime televisiojuontotyö on kesän 2019 Tangomarkkinoiden suorat finaalilähetykset yhdessä Lola Odusogan kanssa. https://www.tangomarkkinat.fi/uusia-kiinnityksia-juhlavuoden- tangomarkkinoille/ == Aiheesta muualla == * Ismo Jokisen kotisivut Web Arcivessa == Lähteet == Luokka:Suomalaiset toimittajat Luokka:Suomalaiset televisiokuuluttajat Luokka:Elävät henkilöt Luokka:Vuonna 1961 syntyneet
Citroën C4 Picasso

Citroën C4 Picasso on Citroënin vuodesta 2006 lähtien valmistama tila- automalli, joka korvasi Citroën Xsara Picasson. Vuonna 2018 auton nimeksi vaihdettiin Citroën C4 SpaceTourer. == Citroën C4 Picasso I (2006–2013) == Ensimmäisen sukupolven C4 Picasso esiteltiin Pariisin autonäyttelyssä syksyllä 2006 seitsemänpaikkaisena Grand C4 Picasso -mallina. Lyhyempi viisipaikkainen versio esiteltiin Geneven autonäyttelyssä seuraavana keväänä. Vuoden 2006 Euro NCAP -kolaritestistä C4 Picasso sai tulokseksi täydet viisi tähteä. Vuonna 2010 uudistettiin muun muassa puskureita. == Citroën C4 Picasso II (2013–) == Toisen sukupolven C4 Picasso esiteltiin Citroën Technospace -konseptiautona Geneven autonäyttelyssä keväällä 2013. Vuoden 2013 Euro NCAP -kolaritestistä C4 Picasso sai tulokseksi täydet viisi tähteä. Vuonna 2016 tehtiin uudistuksia muun muassa etusäleikköön ja puskureihin. Mallien nimiksi vaihdettiin vuonna 2018 C4 SpaceTourer ja Grand C4 Tourer. == Lähteet == == Aiheesta muualla == C4 Picasso Luokka:M-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Lappeenrannan Hiekkalinna

thumb|Sirkusaiheinen vuoden 2011 hiekkalinna Lappeenrannan Hiekkalinna on Lappeenrannassa vuosittain rakennettava hiekkalinna. Hieman yli kolme miljoonaa kiloa hiekkaa kasataan haluttuihin kohtiin, tampataan ja tarvittaessa muotitetaan, jonka jälkeen itse veistäminen voi alkaa. Veistokset kestävät hyvin säävaihteluita. Syynä tähän on viimeistelyvaiheessa taideteosten päälle ruiskutettava puuliima-vesiseos, joka liimaa pienimmätkin yksityiskohdat säänkestäväksi. Ensimmäisen kerran hiekkalinna rakennettiin Lappeenrannan sataman lähelle vuonna 2004. Linnan teemat vaihtuvat joka vuosi. Vuosi Teema 2004 Keskiaikainen linna 2005 Viidakko 2006 Meriseikkailu ja EU-nähtävyydet 2007 Avaruus 2008 Villi länsi 2009 Satulinna 2010 Dinosaurukset, savuava tulivuori, kivikautinen elämä 2011 Sirkus 2012 Lappeenrannan historia 2013 Kalevala 2014 Musiikki 2015 Heroes 2016 Ritarilinna 2017 Suomi 200 2018 Eurooppalainen kulttuuriperintö 2020 Välivuosi/ 5-re-make veistosta 2021 Pelit ja leikit 2022 Suomen Luonto 2023 Sadut Vuoden 2010 ja 2011 hiekkalinnat suunniteltiin lasten ideoista ja piirustuksista. Vuoden 2011 Sirkus-teemaa oli suunnittelemassa jopa 250 lasta eri kouluista ja päiväkodeistaHiekkalinnasta tulee sirkus ensi kesänä Etelä-Saimaa 11.11.2010.. Hiekkalinnan yhteydessä järjestetään monenlaisia aktiviteetteja lapsille ja lapsiperheille. Vuonna 2010 linnan yhteydessä oli teatteri-esityksiä lapsille, jättisuuri hiekkalaatikko, pomppulinna, Nikko-autorata, katusählykenttä, kahvila ja jäätelökioskiHiekkalinna Hiekkalinna Lappeenranta | Viitattu 24.1.2011. Tämän lisäksi myös leikkimökkikylä Williranta rakennetaan linnan kupeeseen. Willirannan rakentamisesta ja järjestelyistä vastaa Lappeenrannan Nuorkauppakamari ry. JCI Lappeenranta | Viitattu 19.6.2011 Hiekkalinnan vuotuinen kävijämäärä on ollut jatkuvasti kasvussa, ja on jo yli 180 000 henkilöä. Hiekkalinna on osa Huvisataman kokonaisuutta, jossa on tarjolla erilaisia ilmaishuveja. Hiekkalinna on avoinna kesäkuusta elokuun loppuun. Vuonna 2018 myös yleisöllä on mahdollisuus hiekkalinnan veistämiseen kaikille avoimilla veistovuoroilla. Vuodesta 2021 lähtien Lappeenrannan peruskoulujen ala-asteen luokat ovat myös osallistuneet teosten suunniteluun sekä veistämiseen. 2023 Suosittu jätti kokoinen hiekkalaatikko tekee paluun Hiekkalinnan alueelle vieterilelujen läheisyyteen. ==Lähteet== == Aiheesta muualla == *http://www.huvisatama.fi *http://www.lappeenranta.fi/hiekkalinna *goSaimaa.com-matkailusivusto Luokka:Lappeenrannan nähtävyydet
Heinrich Iffland

Heinrich Richard Karl Johannes Iffland (3. huhtikuuta 1897 Danzig-Langfuhr, Saksan keisarikuntaHeinrich Iffland. Kuka kuvasi? Suomen valokuvataiteen museo. Viitattu 4.9.2014. – maaliskuu 1944 Königsberg, Saksa) oli saksalaissyntyinen valokuvaaja, joka työskenteli Helsingissä vuosina 1922–1939. Häntä pidetään yhtenä Suomen merkittävimmistä 1920–1930-luvun valokuvaajista. Heinrich Ifflandin vanhemmat olivat salaylifinanssineuvos Richard Iffland ja Marie Peiker. Hän otti osaa ensimmäiseen maailmansotaan Feld Artillerie-Regiment 97:n luutnanttina 1914–1918 ja tutustui sotatehtävissä Suomeen. Sodan jälkeen Iffland suoritti ylioppilastutkinnon 1919, opiskeli valokuvausta Münchenissä 1920–1922 ja toimi sitten vuodesta 1922 alkaen valokuvaajana Helsingissä. Hän osti vuonna 1930 Karl Emil Ståhlbergin perustaman perinteikkään valokuvaamon Atelier Apollon, jossa oli työskennellyt vuodesta 1922 lähtien. Iffland kuvasi paljon henkilö- ja muotikuvia ja harjoitti lisäksi teollisuus- ja arkkitehtuurikuvausta. Hän kuului modernia valokuvakäsitystä suosineeseen ABISS-ryhmään ja osallistui Kameraseuran toimintaan. Iffland poistui Suomesta syksyllä 1939 ja kuoli Königsbergissä toisen maailmansodan loppuvaiheissa. ==Lähteet== * Suomen valokuvataiteen museo ===Viitteet=== Luokka:Saksalaiset valokuvaajat Luokka:Suomalaiset valokuvaajat Luokka:Vuonna 1897 syntyneet Luokka:Vuonna 1944 kuolleet
Tauno Karanko

Tauno Savolainen myöh. Karanko (8. maaliskuuta 1897 Valtimo – 7. joulukuuta 1939) oli suomalainen jääkärikapteeni. Hänen vanhempansa olivat kansakoulunopettaja, maanviljelijä Pekka Savolainen ja Aino Maria Piironen. Hänet vihittiin avioliittoon vuonna 1932 Hellin Pitkäsen ent. Lahti kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Savolainen kävi kaksi luokkaa Nurmeksen yhteiskoulua ja suoritti viidennen luokan Joensuun lyseossa vuonna 1931. Hän suoritti viestiupseerikurssin Santahaminassa vuonna 1929 ja Taistelukoulun luutnanttikurssin vuonna 1932 sekä kapteenikurssin Suojeluskuntain päällystökoulussa vuosina 1936–1937. ==Jääkärikausi== Savolainen työskenteli harjoittelijana valtionrautateillä ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 21. tammikuuta 1917, josta hänet siirrettiin pataljoonan 3. komppaniaan 12. kesäkuuta 1917 ja lähetettiin Polangenissa järjestetyille erikoiskursseille (pommarikurssi). ==Suomen sisällissota== Savolainen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan ensin koulutusaliupseeriksi ja myöhemmin joukkueen varajohtajaksi 1. Jääkärirykmentin 1. jääkäripataljoonan 2. komppaniaan. Hän otti osaa sisällissodan taisteluihin Lempäälässä ja Säiniöllä sekä Viipurissa, jossa hän haavoittui taistelussa 28. huhtikuuta 1918. ==Sisällissodan jälkeinen aika== Savolainen siirrettiin sisällissodan jälkeen 21. kesäkuuta 1918 Sallan rykmenttiin, josta muodostettiin myöhemmin Lapin 1. rajavartiopataljoona. Hänet määrättiin 16. syyskuuta 1918 alkaen Lapin ryhmän 2. pataljoonan esikuntavääpeliksi ja edelleen 5. huhtikuuta 1919 alkaen koulutusaliupseeriksi sekä 17. syyskuuta 1919 alkaen nuoremmaksi upseeriksi Kainuun rajavartiostoon. Tässä elämänsä vaiheessa hän muutti nimensä yhdessä veljensä Toivo Savolaisen kanssa Karangoksi. Seuraavaksi hänet siirrettiin 1. lokakuuta 1921 samanlaiseen toimeen Keski-Suomen rykmenttiin, josta hän erosi 7. heinäkuuta 1922 ja astui 17. elokuuta 1922 nuorempana upseerina Lapin rajavartioston palvelukseen, josta hänet siirrettiin 28. helmikuuta 1930 Joensuun rajavartiostoon ja 20. elokuuta 1933 alkaen Kainuun rajavartiostoon. Kainuun rajavartiostossa hänet nimitettiin 2. komppanian päälliköksi 29. elokuuta 1933. ==Talvisota== Karanko osallistui talvisotaan Ryhmä Ilomäen viestiupseerina Erillis-Pataljoona 14:ssa, jonka riveissä hän kaatui viestipartiomatkalla taistelussa Kuhmon Hotakkavaarassa yöllä 7. joulukuuta 1939. Hänet haudattiin Valtimolle. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1897 syntyneet Luokka:Vuonna 1939 kuolleet
ABISS

ABISS oli suomalainen vapaa valokuvaajaryhmä, joka vaikutti 1920- ja 1930-luvulla. Ryhmä suosi modernia valokuvakäsitystä, jonka mukaan valokuvan ei tule jäljitellä kuvataidetta. Heidän keskeisiä aiheitaan olivat kaupunki, koneet, liike ja liikkeen kesto. Ryhmän yhteisnäyttely vuonna 1930 oli suomalaisen valokuvataiteen käännekohta. Ryhmän jäseniä olivat Heikki Aho, Hans Brückner, Heinrich Iffland, Vilho Setälä ja Björn Soldan. Ryhmän nimi muodostui heidän sukunimiensä alkukirjaimista aakkosjärjestyksessä. ==Lähteet== Luokka:Suomalaiset taiteilijaryhmät Luokka:Suomalaiset valokuvaajat
Pöytäpuutarha

thumb Pöytäpuutarha on kasvintuotantoon tarkoitettu laite, jolla voi kasvattaa yrttejä ja muita kasveja sisätiloissa ympäri vuoden. Se sisältää kasvivalaisimen, ruukut, kasvatusalustat ja ravinteet. Sen toiminta perustuu vesiviljelytekniikkaan, jossa vesi on liikkeessä ja kiertää järjestelmässä. Pöytäpuutarhan on kehittänyt espoolainen yritys Viherasema Oy, joka myy pöytäpuutarhaa Zengrow-tuotenimellä. Muita tuotemerkkejä ovat ainakin Fiskars, Ikea ja Tregren.. ==Lähteet== * NASA ===Viitteet=== ==Aiheesta muualla== * Viheraseman kotisivu Luokka:Puutarhanhoito
Katujuna HöyryWille

thumb|HöyryWille Katujuna HöyryWille on Lappeenrannan kaduilla ja satama-alueella kesäisin liikennöivä kulkuneuvo. Kyydin mahdollistavat paikalliset yritykset, yhteisöt ja kaupunki, jotka ovat rahoittamassa Huvisataman ilmaislaitteeita ja junan toimintaa. Höyryjuna ei ole nykyään ilmainen, mutta kioskeista saa lippuja kaupan päälle ostaessaan vohveleita. Katujuna uudistui vuonna 2009. Uusi katujuna on kaksivaunuinen Saksassa valmistettu ja se kulkee maakaasulla. Junan vaunut on katettu ja niissä on ikkunat, joten kiertoajelulle voi lähteä myös huonommallakin säällä| Lappeenrannan uusi katujuna liikenteeseen kesäkuussa. | (Etelä-Saimaa 14.5.2009). Vuonna 2010 katujunaan lisättiin laitteet, joiden avulla voi kuunnella reittiselostusta ja kaupungin historiaa. Selostuksia on mahdollista kuunnellä kuudella eri kielellä (suomi, ruotsi, englanti, venäjä, saksa ja ranska). Junan omistaa Lappeenrannan Seudun Yrityspalvelut Oy, joka on yksi Lappeenrannan kaupunkiyhtiöistä| Katujunan kartta ja aikataulut | (Viitattu 24.1.2011) . Kyytiin haluava asiakas voi ostaa lippunsa suoraan kuljettajalta tai hiekkalinnalta. HöyryWille on palvellut jo 11 vuotta kyyditen yhteensä pitkälle yli 200 000 matkustajaa. ==Katujunan pysäkit== * Hiekkalinna * Linnoitus * Scandic Hotel Patria * Valtakatu (Subwayn kohdalla) * Kauppatori * Sokos Hotel Lappee/Galleria * Liikennepuisto * Myllysaari * Satama * Hiekkalinna == Katso myös == *Poritar *Potnapekka ==Lähteet== == Aiheesta muualla == *Hiekkalinna Luokka:Katujunat Luokka:Lappeenrannan nähtävyydet Luokka:Lappeenrannan liikenne
Gibborim

Gibborim () on hepreankielinen sana, joka tarkoittaa mahtavimpia. Gibborim on sanan gabar () superlatiivimuoto. Sitä usein käytetään kuvaamaan urheita, mahtavia tai merkityksellisiä ihmisiä. Juutalaisten ohjeellisesta tekstikokoelmasta Tanakista gibborim-sana löytyy yli 150 kertaa, ja sitä käytetään kuvaamaan esimerkiksi leijonia (Sananlaskujen kirjassa 30:30, voimallinen), metsämiehiä (1. Mooseksen kirjassa 10:9, mahtava tai jalo), sotilaita (Jeremian kirjassa 51:30, sankareita) ja kuninkaita (Danielin kirjassa 11:3, sankarikuningas tai voimallinen kuningas). 1\. Mooseksen kirjassa 6:4 mainitaan nefilejä, joiden kuvataan olevan mahtavia. Gibborim on käännetty eri tavoin eri suomennoksissa, esimerkiksi sankareita (1933, 1992), valtiaat (1776) ja woimaliset miehet (1642). Nykyhepreassa gibbor tarkoittaa sankaria. Luokka:Tanak
Proteiinisynteesiin osallistuvat aminohapot

Proteiinisynteesiin osallistuvat aminohapot ovat perusaminohappoja eli aminohappoja, joita käytetään proteiinisynteesissä proteiinin rakennukseen ja niillä on oma kolmikirjaiminen geneettinen koodi. Näitä perusaminohappoja on 20 tai 22, riippuen lasketaanko selenokysteiini ja pyrrolysiini mukaan.Suomen virtuaaliyliopisto, Solunetti: Harvinaiset aminohapot Nämä kaikki aminohapot ovat -konfiguratiossa eli ne ovat -isomeerejä. == Ominaisuuksia == Perusaminohapot voidaan lajitella niiden ominaisuuksien perusteella moneen ryhmään, tässä on esitetty yksi lajittelutapa. ; Ei-polaariset sivuketjut Glycin - Glycine.svg|Glysiini, G, Gly L-alanine-skeletal.png|Alaniini, A, Ala L-valine-skeletal.png|Valiini, V, Val Kuva:L-proline-skeletal.png|Proliini (Pro / P) Kuva:L-leucine-skeletal.png|Leusiini (Leu / L) Kuva:L-isoleucine- skeletal.svg|Isoleusiini (Ile / I) Kuva:L-methionine-skeletal.png|Metioniini (Met / M) ;Polaariset, varauksettomat sivuketjut Kuva:L-serine- skeletal.svg|L-Seriini (Ser / S) Kuva:L-threonine-skeletal.png|L-Treoniini (Thr / T) Kuva:L-cysteine-skeletal.png|L-Kysteiini (Cys / C) Kuva:L-asparagine-skeletal.png|L-Asparagiini (Asn / N) Kuva:L-glutamine- skeletal.png|L-Glutamiini (Gln / Q) ;Aromaattiset sivuketjut Kuva:L-phenylalanine-skeletal.png|L-Fenyylialaniini (Phe / F) Kuva:L-tyrosine- skeletal.png|L-Tyrosiini (Tyr / Y) Kuva:L-tryptophan- skeletal.png|L-Tryptofaani (Trp / W) ;Positiivisesti varatut sivuketjut Kuva:L-lysine-skeletal.png|L-Lysiini (Lys / K) Kuva:L-arginine- skeletal-(tall).png|L-Arginiini (Arg / R) Kuva:L-histidine- skeletal.png|L-Histidiini (His / H) ;Negatiivisesti varatut sivuketjut Kuva:L-aspartic-acid-skeletal.png|L-Asparagiinihappo (Asp / D) Kuva:L-glutamic-acid-skeletal.png|L-Glutamiinihappo (Glu / E) ;Harvinaiset aminohapot Kuva:L-selenocysteine-2D-skeletal.png|L-Selenokysteiini (Sec / U) Kuva:Pyrrolysine.svg|L-Pyrrolysiini (Pyl / O) == Katso myös == *Aminohappo *Geneettinen koodi *Proteiinisynteesi == Lähteet == Luokka:Aminohapot
Pyhiinvaeltajat

Pyhiinvaeltajat on Pelle Miljoonan yhdeksäs kaunokirjallinen teos. WSOY julkaisi sen vuonna 2006. Kirjan tapahtumat sijoittuvat 1960-luvulle. Tarina kertoo päähenkilö Repan matkasta Haminasta maailmalle. Muita hahmoja ovat mm. brasilialainen Carmen ja suomalainen kirkonmies Elias sekä heidän lapsensa Santos ja Maria. == Lähteet == * Kirja Pelle Miljoonan sivuilla * Bookplus.fi Luokka:Pelle Miljoonan kirjat Luokka:Vuoden 2006 kirjat
Kalle Koskinen

Kalle Koskinen (s. 3. tammikuuta 1972 Jyväskylä) on ammattilaisuransa lopettanut suomalainen jääkiekkoilija. Nykyisin hän toimii SM-liigaseura JYPin myyntineuvottelijana. ==Ura== Koskinen siirtyi vuonna 1993 JyP HT:n juniorijoukkueen kokoonpanosta pelaamaan SM-liigaa. Kasvattajaseurassaan hän pelasi seitsemän vuoden ajan, kunnes hän siirtyi Lahden Pelicansiin. Pelattuaan kaksi kautta Pelicansissa hän vaihtoi seuraa Ruotsin Elitserienissä pelanneeseen Timrå IK:hon. Takaisin JYPiin Koskinen palasi kaudelle 2008–2009. Hän lopetti uransa vuonna 2013 voitettuaan pronssia JYPin riveissä. == Lähteet == Luokka:Suomalaiset jääkiekkoilijat Luokka:Vuonna 1972 syntyneet Luokka:Elävät henkilöt
Radio Aino

Radio Aino oli Yleisradion digitaalinen radiokanava. Kanava lähetti marraskuusta 1999 vuoden 2002 loppuun ohjelmaa nuorille aikuisille, erityisesti naisille. Uuden digitaalisen radiokanavan oli tarkoitus olla vaihtoehto Radio Suomen ja Radiomafian väliin putoavalle kuuntelijajoukolle. Kanava kuului internetissä ja 29. marraskuuta 1999 alkaen myös pääkaupunkiseudun ULA-verkossa taajuudella 103,7 MHz. Tampereella kanava kuului ULA:lla taajuudella 88,3. Radio Ainon ohjelmisto koostui pääosin ulkomaisesta pop- ja rock-musiikista sekä lifestyle-puheohjelmistosta. Eniten medianäkyvyyttä saivat kanavan radiopersoonat Maria Guzenina, joka toimitti Seppo Pietikäisen kanssa Parisuhdepalvelu - ohjelmaa sekä radiokokki Sami Garam. Kanavan uutiset tuotti Ylen Radiouutisten ns. ainomafia-ryhmä. Kanavan ohjelmapäällikkönä toimi Tuija Aalto. Radio Aino pyrki panostamaan äänen laatuun sekä musiikissa että omissa jutuissa, koska tarkoitus oli houkutella pääkaupunkiseudun ulakuuntelijat ostamaan digitaalisia radiovastaanottimia. Radio Aino ei saavuttanut sille asetettuja kuuntelijamäärätavoitteita. Vuoden 2003 radiouudistuksessa sen tilalle perustettiin YleQ, joka myös jäi lyhytikäiseksi: se lopetti syyskuussa 2006. == Lähteet == * YLEn uusin digiradio, Radio Aino, on aloittanut. 1999. YLE Info. * Turun Sanomat 4.12.2002: Yle pani kaiken uusiksi == Aiheesta muualla == * Nettiradio Mikaeli (1999): Räväkkä Radio Aino aloittaa * Tutkija Marko Ala-Fossi: Radiotoiminta Suomessa: lyhyt oppimäärä (2004) * YLE tk-lehti huhtikuu 2005: Kilpailu kuluttajan taskuun kiihtyy - radion reviirille on tungosta Luokka:Lakkautetut Ylen radiokanavat Luokka:Vuonna 1999 perustetut radioasemat Luokka:Vuonna 2002 lakkautetut radioasemat
Jääkiekon SM-liigakausi 1980–1981

Jääkiekon SM-liigan kausi 1980-1981 oli järjestyksessä SM-liigan kuudes kausi. Mestaruuden voitti Kärpät, jolle se oli historiansa ensimmäinen. Mestaruuden ratkaisi Kai Suikkanen. Hopeaa sai Tappara ja pronssia TPS. Runkosarjan voitti Tappara. == Runkosarja == SM-liiga O V T H TM PM P Tappara 36 26 2 8 184 115 54 TPS 36 22 5 9 213 141 49 Kärpät 36 23 3 10 196 129 49 Ässät 36 20 2 14 178 158 42 HIFK 36 17 4 15 166 158 38 Ilves 36 18 2 16 152 152 38 Kiekkoreipas 36 15 4 17 161 147 34 SaiPa 36 11 4 21 128 187 26 Jokerit 36 6 3 27 114 188 15 Lukko 36 7 1 28 135 252 15 Kuusi parasta pudotuspeleihin, kaksi heikointa liigakarsintaan. ==Pudotuspelit== ===Puolivälierät=== Ässät-HIFK Ässät HIFK 2-6 HIFK Ässät 7-4 HIFK välieriin voitoin 0-2. Kärpät-Ilves Kärpät Ilves 5-1 Ilves Kärpät 2-5 Kärpät välieriin voitoin 2-0. ===Välierät=== Tappara-HIFK Tappara HIFK 4-2 HIFK Tappara 3-9 Tappara HIFK 11-0 Tappara loppuotteluihin voitoin 3-0. TPS-Kärpät TPS Kärpät 2-4 Kärpät TPS 5-9 TPS Kärpät 6-2 Kärpät TPS 6-0 TPS Kärpät 2-3 Kärpät loppuotteluihin voitoin 2-3. ===Pronssiottelut=== TPS-HIFK TPS HIFK 4-3 ja. HIFK TPS 6-7 TPS:lle pronssia voitoin 2–0. ===Loppuottelut=== Tappara-Kärpät Tappara Kärpät 5-2 Kärpät Tappara 6-1 Tappara Kärpät 13-2 Kärpät Tappara 6-1 Tappara Kärpät 2-5 Kärpät mestari voitoin 2-3. ==Palkinnot== Runkosarjan pistepörssin voitti Reijo Leppänen, TPS 31+45=76. Pudotuspelien paras pistemies oli Kari Jalonen, Kärpät 7+14 = 21 ==Liigakarsinta== karsintasarja O V T H TM PM P Jokerit 6 5 0 1 48 13 10 Lukko 6 5 0 1 27 27 10 HPK 6 2 0 4 22 29 4 KooVee 6 0 0 6 15 43 0 Jokerit ja Lukko säilyivät SM-liigassa. ==Lähteet== * * * Urheilun vuosikirja 1980-81 (ISBN 951-9466-28-2) Luokka:Jääkiekon SM-liigakaudet Luokka:Vuoden 1980 jääkiekko Luokka:Vuoden 1981 jääkiekko
Karvatuppipunkit

Karvatuppipunkit eli sikaripunkit (Demodex) on joukko mikroskooppisia punkkeja, jotka elävät nisäkkäiden ihon karvatupissa. Lajeja tunnetaan kaikkiaan 65, joista kaksi, Demodex folliculorum ja Demodex brevis, elää ihmisen karvatupissa. Punkkien läsnäolo on normaalisti täysin huomaamatonta. Nimitys sikaripunkki tulee näiden eläinten muodosta. Ne ovat 0,1–0,4 millimetrin pituisia ja huomattavasti paksuuttaan pidempiä. Jalkoja on kahdeksan ja ne ovat hyvin lyhyet. Punkki voi kuitenkin tarvittaessa siirtyä karvatupesta toiseen ihoa pitkin. Tämä tapahtuu yleensä yöaikaan. Silmät ovat pienet. Punkit myös siirtyvät isännästä toiseen ihokontaktin välityksellä. Ihmisellä karvatuppipunkkeja elää erityisesti kulmakarvojen, ripsien ja nenän alueella.http://animaldiversity.ummz.umich.edu/site/accounts/information/Demodex_folliculorum.html Punkit käyttävät ravinnokseen karvatupen yhteydessä olevien rauhasten erittämää talia sekä kuolleita ihosoluja. Ruuansulatus on niin tehokasta, ettei punkki ulosta lainkaan. Hedelmöitys on sisäinen ja punkit munivat talirauhasten tiehyisiin, missä toukat aikuistuvat noin viikossa. Kuollut punkki hajoaa karvatupen sisällä. Eläimillä liikaa lisääntyneet karvatuppipunkit voivat aiheuttaa ihotaudin, demodikoosin. ==Yleisimpiä karvatuppipunkkeja== * Demodex bovis, naudan karvatuppipunkki * Demodex brevis, löytyy ihmiseltä * Demodex caballi, hevosen karvatuppipunkki * Demodex canis, Demodex injai ja Demodex cornei koiran karvatuppipunkit * Demodex cati ja Demodex gatoi, kissan karvatuppipunkit * Demodex equi, hevosen karvatuppipunkki * Demodex folliculorum, löytyy ihmiseltä == Lähteet == == Aiheesta muualla == *Indoor Pests - Sisätilojen tuholaiset *Talipunkki - Terveyskirjasto.fi *Demodex, an inhabitant of human hair follicles, and a mite which we live with in harmony. Luokka:Punkit
Krasnoarmeisk (Moskovan alue)

Krasnoarmeisk () on kaupunki Moskovan alueella Venäjällä. Se sijaitsee Kljazmaan laskevan Vohra-joen rannalla 51 kilometriä Moskovasta koilliseen. Asukkaita on 26 294 henkeä (vuonna 2010). 1500-luvulta lähtien paikalla sijaitsi Muromtsevon kylä, jonne vuonna 1834 perustettiin pellavakehräämö. Vuonna 1928 tehtaan ympärillä sijainneet työläisasutukset yhdistettiin Krasnoflotskin taajamaksi, joka seuraavana vuonna sai nimen Krasnoarmeiski. Vuonna 1946 taajamasta tuli kaupunki. Krasnoarmeisk on huomattava tekstiiliteollisuuden keskus. Kaupungin eteläosassa on erikoiseen uusgoottilaiseen tyyliin vuosina 1812-1815 rakennettu Pyhän Nikolaoksen kirkko. ==Lähteet== ==Aiheesta muualla== * Krasnoarmeiskin kaupungin sivusto Luokka:Moskovan alueen kaupungit
Kotelniki

Kotelniki () on kaupunki ja kaupunkipiirikunta Moskovan alueella Venäjällä. Se sijaitsee 22 kilometriä Moskovasta kaakkoon Moskovan kehätien ja Ljubertsyn kaupungin välittömässä läheisyydessä. Asukkaita on 32 338 henkeä (vuonna 2010). Kotelnikin kylä mainitaan ensimmäisen kerran 1600-luvulla. Vuonna 1931 kylän lähellä sijainneen hiekkalouhoksen yhteyteen rakennettiin tiilitehdas ja vuonna 1931 Kotelniki sai taajaman statuksen. Vuonna 1959 aloitti toimintansa teräsbetonitehdas. Vuonna 2004 taajamasta tuli kaupunki. ==Lähteet== ==Aiheesta muualla== * Kotelnikin kaupungin sivusto Luokka:Moskovan alueen kaupungit
Lipton

Lipton on Unileverin omistama teemerkki, jota on myynnissä yli 150 maassa. Unilever myi marraskuussa 2021 Liptonin yhdysvaltalaiselle CVC Capital Partnersille 4,5 miljardin euron hinnalla.Lipton-teet vaihtavat omistajaa jättikaupassa == Historia == Liptonin historia alkoi vuonna 1871 Skotlannissa, jonne Thomas Lipton avasi ruokakaupan. Vuonna 1889 hän laajensi toimintaansa teealalle. Tee oli aiemmin kallis varakkaiden juoma, jonka laatu ja maku vaihtelivat alkeellisten pakkaus- ja kuljetusmenetelmien takia. Lipton halusi tehdä teestä juoman, jonka laatu olisi taattua, mutta hinta kohtuullinen. Hän osti Ceylonin, nykyisen Sri Lankan, saarelta teeplantaaseja ja järjesti teen pakkauksen ja kuljetuksen edullisesti suoraan saarelta kauppoihinsa ”Direct from the tea garden to the tea pot” -sloganin ajatuksen mukaisesti. Lipton pyrki varmistamaan teen tuoreuden ja tasalaatuisuuden myymällä teepaketteja irtoteen sijaan, mikä oli aikanaan harvinaista. Vuonna 1893 Lipton perusti Thomas J Lipton Co. -yrityksen, jonka pääkonttori sijaitsi Hobokenissa, New Jerseyssä. Unileverin omistukseen Lipton siirtyi vuonna 1971. Lipton-tee oli menestys ja onkin nykyään maailman johtavia teemerkkejä. == Rainforest Alliance == Vuoden 2008 alusta lähtien Liptonin Yellow Label -tee on ollut Rainforest Alliance -sertifioitua. Unilever on ilmoittanut sitoutuneensa hankkimaan kaiken pussiteensä vuoteen 2015 mennessä ja kaiken teensä vuoteen 2020 mennessä sertifioiduilta tiloilta. Vuoden 2011 loppuun mennessä yritys hankki 28 % teestä sertifioiduilta tiloilta. == Lähteet == == Aiheesta muualla == * Liptonin kansainväliset sivut * Unileverin sivut Luokka:Brittiläiset yritykset Luokka:Teetalot Luokka:Elintarvikealan tuotemerkit Luokka:Unileverin tuotemerkit
Klimovsk

thumb|250px|Klimovsk Klimovsk () on kaupunki Moskovan alueella Venäjällä. Se sijaitsee 55 kilometriä Moskovasta etelään. Kaupungin läpi kulkee Moskovan ja Serpuhovin välinen rautatie (Grivnon asema) ja M2-valtatie. Asukkaita on 55 800 henkeä (vuonna 2008). 1800-luvun alussa nykyisen kaupungin paikalla oli Klimovkan kylä, jonne vuonna 1883 ryhdyttiin rakentamaan kutomakoneita valmistavaa tehdasta. Tehtaan asutus sai taajaman statuksen vuonna 1928 ja vuonna 1940 siitä tuli Klimovskin kaupunki. Nykyään tässä naukogradissa, tiedekaupungissa on koneenrakennus-, elintarvike- ja sotateollisuutta. ==Lähteet== ==Aiheesta muualla== * Klimovskin kaupungin sivusto Luokka:Moskovan alueen kaupungit Luokka:Naukograd
Ari Hilli

Ari Hilli (s. 17. maaliskuuta 1968 Oulu) on entinen jääkiekkoilija ja toimii SM-liigajoukkue Oulun Kärpissä maalivahtivalmentajana. Hillin lempinimi on ”Benny”. == Jääkiekkoura == Hilli pelasi juniorina Kärpissä, kunnes siirtyi KalPaan kausiksi 1987–1990. Kiekko-Espoon (1.div.) maalivahtina hän oli kaudet 1990–1992. Seuraava kausi kului HJK:n ja FoPSin maalivahtina. Kiekko- Vantaaseen Hilli liittyi 1993–1994. Peliuran jälkeen Hilli aloitti maalivahtivalmentajan tehtävät Kiekko-Espoossa (1995–1997). Ennen Kärppien edustusjoukkueen valmennustehtäviä vuonna 1998 Hilli ennätti valmentaa myös Kärppien B-junioreita. == Saavutukset (jääkiekko) == 18-vuotiaiden EM-kulta vuodelta 1986 ja 20-vuotiaiden MM-pronssi 1988. == Saavutukset (valmentajaura) == SM-kulta vuosina 2004, 2005, 2007, 2008, 2014, 2015 ja 2018. SM-hopea vuosina 2003, 2009 ja 2019 sekä SM-pronssi vuonna 2006, 2016 ja 2024. == Lähteet == * *Hillin esittely Oulun Kärppien verkkosivuilla (Internet Archive) Luokka:Suomalaiset jääkiekkomaalivahdit Luokka:Suomalaiset jääkiekkovalmentajat Luokka:Oulun Kärpät Luokka:Vuonna 1968 syntyneet Luokka:Elävät henkilöt
Rögle BK

Rögle BK on ruotsalainen jääkiekkoseura, jonka kotikaupunki on Ängelholm. Seura pelaa Ruotsin korkeimmalla sarjatasolla SHL:ssä, jonne se nousi kaudeksi 2015–2016. Aikaisemmin se on pelannut Ruotsin pääsarjassa Elitserienissä 1992–1996, 2008–2010 ja 2012–2013. Joukkue on ollut kahdesti SHL:n loppuottelusarjassa ja hävinnyt molemmat, vuosina 2021 ja 2024. == Jäädytetyt numerot == * 1 Kenth Svensson * 9 Lennart Åkesson * 13 Roger Elvenes * 19 Kenny Jönsson * 25 Stefan Elvenes == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 65 Christoffer Rifalk L 2026 Kalix, Ruotsi 75 Arvid Holm L 2027 Ljungby, Ruotsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 3 Michael Kapla L 2025 Eau Claire, Wisconsin, Yhdysvallat 5 Ludvig Claesson (A) L 2025 Ljungsarp, Ruotsi 16 Lucas Ekeståhl Jonsson L 2028 Tukholma, Ruotsi 24 Mattias Göransson L 2027 Grums, Ruotsi 45 Gregor Biber L 2026 Krems, Itävalta 51 Calle Själin L 2026 Östersund, Ruotsi 58 Filip Johansson R 2026 Västerås, Ruotsi 62 Eric Bürger L 2026 Vallentuna, Ruotsi 77 Jesper Pettersson R 2026 Tukholma, Ruotsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 7 Carter Ashton L LH 2025 Winnipeg, Manitoba, Kanada 8 Linus Sandin R OLH 2027 Uppsala, Ruotsi 12 Brady Ferguson L VLH / KH 2025 Lewisville, Texas, Yhdysvallat 17 Max Karlsson L H 2025 Växjö, Ruotsi 18 Dennis Everberg (A) L LH 2027 Västerås, Ruotsi 21 Henry Bowlby L VLH / KH 2025 Edina, Minnesota, Yhdysvallat 23 Josh Dickinson L KH 2026 Georgetown, Ontario, Kanada 27 Linus Sjödin L KH / OLH 2025 Ängelholm, Ruotsi 28 Anton Bengtsson (C) L KH 2027+2 Nässjö, Ruotsi 32 Isac Solberg L H Juniori Ljungby, Ruotsi 36 Axel Smeds R KH 2025 Helsingborg, Ruotsi 37 Albin Sundsvik L KH 2027 Tukholma, Ruotsi 52 Felix Nilsson L H 2027 Tukholma, Ruotsi 67 Leon Bristedt (A) L VLH / KH 2029 Tukholma, Ruotsi 72 Daniel Zaar R OLH 2026 Helsingborg, Ruotsi Joachim Blichfeld R LH 2025 Frederikshavn, Tanska Luboš Horký R LH 2025 Znojmo, Tšekki === Valmennus & Joukkueenjohto === * Päävalmentaja: Roger Hansson * Apuvalmentaja: Max Bohlin * Apuvalmentaja: Pelle Prestberg * Maalivahtivalmentaja: Peter Hirsch * Videovalmentaja: Zach Ellenthal * Fysiikkavalmentaja: Erik Olsson * Huoltopäällikkö: Frederik Andersen * Huoltopäällikkö: Jonas Elofsson * Puheenjohtaja: Daniel Koch * Toimitusjohtaja: Hampus Sjöström * Apulaistoimitusjohtaja: Jacob Strandberg Lähde: EliteProspectshttps://www.eliteprospects.com/team/32/rogle-bk Viitattu 24.9.2021. == Lähteet == == Aiheesta muualla == * Rögle BK * AIA Luokka:SHL- joukkueet Luokka:Ängelholmin kunta Luokka:Vuonna 1932 perustetut urheiluseurat
Moskvajoki

Moskvajoki eli Moskovanjoki () on Moskovan kaupungin läpi virtaava ja Okaan Kolomnan lähellä laskeva joki Moskovan ja osittain myös Smolenskin alueilla Venäjällä. Sen pituus on 473 kilometriä ja valuma-alueen laajuus 17 600 neliökilometriä. Joki saa alkunsa Moskovan ylängöltä. Tärkeimmät sivujoet ovat Ruza, Istra, Jauza, Pahra ja Severka. Keskimääräinen virtaama on 109 kuutiometriä sekunnissa. Virtausta säännöstelevät Možaiskin, Ruzan, Ozerninskojen ja Istran tekoaltaat sekä Petrovo-Dalnejen ja Rubljovon lähellä sijaitsevat padot. Vettä virtaa jokeen myös Volgasta Moskovan kanavaa pitkin. Moskvajoen rannalla sijaitsevat Možaiskin, Zvenigorodin, Moskovan, Žukovskin, Bronnitsyn, Voskresenskin ja Kolomnan kaupungit. ==Joen nimitys== Joen nimen alkuperä on pitkään kiinnostanut tutkijoita. 1800–1900-luvulla sille esitettiin lukuisia suomalais-ugrilaisiin, slaavilaisiin ja balttilaisiin kieliin pohjautuvia etymologioita. Myöhemmin useimmat niistä, kuten komin mösk ’lehmä’ + va ’vesi’, on torjuttu tieteellisesti kestämättöminä. Nimistöntutkija Jevgeni Pospelov pitää teoksessaan ”Moskovan alueen paikannimet” mahdollisina seuraavia selityksiä: * 1) Mordvan muška ’hamppu’ -sanan perusteella rekonstruoitu merjan mosk, jota tukee joen yläjuoksusta käytetty nimitys Konopelka < venäjän konoplja ’hamppu’; * 2) Muinaispermin mosk ’lähde, virta, sivujoki’ + va ’vesi’, jota tukee Moskvajoen asema suhteessa Okaan tai omiin sivujokiinsa kuten Jauzaan; * 3) Kantaslaavin mosk, jolla on mm. merkitykset ’kostea, märkä’; * 4) Balttilaisten kielten perusteella rekonstruoidut muodot Mask-(u)va, Mask-ava tai Mazg-(u)va, Mazg- ava, joiden yhteinen merkitys olisi ’upottava, loskainen, märkä’. thumb|750px|center|Moskvajokea Moskovan Kremlin luona. ==Lähteet== ==Aiheesta muualla== * Hydrologisia tilastoja 1924-1985: Moskva at Zvenigorod (unesco.org) * Hydrologisia tilastoja 1939-1985: Moskva at Perervinskiy Gidrouzel (unesco.org) Luokka:Volgan vesistö Luokka:Moskovan alueen joet Luokka:Smolenskin alueen joet
Odrysia

Odrysia () oli antiikin aikainen traakialaisten heimojen liittouman muodostama kuningaskunta, joka hallitsi nykyisten Bulgarian ja Romanian sekä Kreikan ja Turkin osia 400-luvulta 300-luvulle eaa. Odrysia oli ensimmäinen traakialaisten kuningaskunta, joka sai valtaa tällä alueella, kun useat heimot ryhmittyivät yhden kuninkaan alaisuuteen. Ensimmäinen yhteinen kuningas oli nimeltään Teres (vallassa noin 475–445 eaa). Aluksi valtakuntaan kuuluivat Traakian itäosat, ja se ulottui pohjoisessa Tonavan suulle asti. Myöhemmin valtakunta kasvoi merkittävästi: idässä Mustallemerelle, pohjoisessa Tonavalle, lounaassa Strymon-joen laaksoon ja luoteessa triballien (Triballi) heimon asuttamiin maihin asti. Valtakunta sai nimensä Uscudaman eli Odrysian kaupungista, lähellä nykyistä Edirneä nykyisessä Turkissa. Kuningas Seuthes III siirsi pääkaupungin nykyisen Bulgarian keskiosiin Seuthopoliihin, joka on nyttemmin jäänyt tekojärven alle. Hisaryan kaupungin läheltä Keski-Bulgariasta on löytynyt Odrysian kuninkaallinen palatsi, jonka rakennutti Teres II (351–341 eaa). 300-luvulla eaa. valtakunta hajosi kolmeksi pienemmäksi kuningaskunnaksi. Niistä Seuthopolis säilyi pisimpään. == Lähteet == == Aiheesta muualla == * The Odrysian Kingdom Traki.hit.bg Luokka:Bulgarian historia Luokka:Traakia
Alípio de Miranda Ribeiro

Alípio de Miranda Ribeiro (1874 Rio Preto, Minas Gerais – 8. tammikuuta 1939 Rio de Janeiro) oli brasilialainen eläintieteilijä. Ribeiro toimi Rio de Janeiron kansallismuseossa (Museu Nacional) vuodesta 1894, ensin assistenttina ja myöhemmin eläintieteen professorina. Hän oli perustamassa Brasilian Tiedeseuraa (Sociedade Brasileira de Ciências). Hänet äänestettiin Brasilian Tiedeakatemian jäseneksi 1917.Lyhyt elämäkerta Ribeiro retkeili ja keräsi näytteitä kaikkialta Brasialiasta. Hän oli tuottelias kirjoittaja ja hänen eläintieteellisiä kirjoituksiaan julkaistiin yli 150 kappaletta. Ribeiro kuvaili ja nimesi suuren määrän uusia eläinlajeja, etenkin kaloja. Linnuista hän kuvaili muun muassa punaposkiaratin (Pyrrhura pfrimeri) ja ruso- ohjasnäpsijän (Hemitriccus obsoletus).ITISZoonomen == Lähteet == * Lyhyt elämäkerta === Viitteet === Luokka:Brasilialaiset ornitologit Luokka:Vuonna 1874 syntyneet Luokka:Vuonna 1939 kuolleet
Finnkino Plaza

Finnkino Plaza on Finnkino-ketjun elokuvateatteri Oulussa Vanhatullin kaupunginosassa. Teatterissa on kahdeksan salia, joissa on yhteensä 1 156 asiakaspaikkaa.Finnkino Plaza Finnkino Plazan ovat suunnitelleet arkkitehdit Juha Paldanius ja Jorma Teppo, ja se avattiin 23. marraskuuta 2006. == Lähteet == == Aiheesta muualla == * Finnkino Plaza Luokka:Vanhatulli Luokka:Oulun elokuvateatterit
Helmut Kremers

Helmut Kremers (s. 24. maaliskuuta 1949) on entinen saksalainen jalkapalloilija ja maailmanmestari. Helmut Kremers liittyi Borussia Mönchengladbachin Bundesliiga-miehistöön 1967. Hän saavutti kaksi Saksan cupia, joista ensimmäisen Kickers Offenbachin riveissä 1970. Vuonna 1972 hän siirtyi FC Schalke 04 -seuraan yhdessä kaksoisveljensä Erwinin kanssa 1971, ja pääsi nostamaan cup-kannua toiseen otteeseen. Puolustajana pelannut Kremers teki 50 maalia 273 Bundeslliga-ottelussaan. Helmut Kremers pelasi kahdeksan maaottelua 1973–1975. Vaikka edustikin Länsi-Saksaa harvemmin kuin 15 maaottelua pelannut kaksoisveljensä, Helmut onnistui saavuttamaan maailmanmestaruuden 1974, kun laitapelaajaveli Erwin joutui sivuun joukkueesta kurinpidollisista syistä. == Seurat == * 1967–1969 Borussia Mönchengladbach * 1969–1971 Kickers Offenbach * 1971–1980 FC Schalke 04 * 1980–1981 Rot-Weiß Essen * 1981 Calgary Boomers == Lähteet == Luokka:Saksalaiset jalkapalloilijat Luokka:Vuonna 1949 syntyneet Luokka:Elävät henkilöt
Rainmaker

Rainmaker on Iron Maidenin kappale vuodelta 2003. Single on toinen albumilta Dance of Death. Kappaleen kirjoitti pääasiallisesti yhtyeen kitaristi Dave Murray. Idean kappaleeseen keksi Bruce Dickinson, joka sanoi että kappaleen alkuriffi sai hänet ajattelemaan sateenpisaroita. Soolon kappaleessa soittaa Dave Murray. "Rainmakerin" kansi on otettu kappaleen musiikkivideosta, jonka on ohjannut Howard Greenhalgh. Single sisältää myös julisteen. Singlen B-puolena on kappale "More Tea Vicar". ==Kappaleet== === CD === # "Rainmaker" (Dave Murray, Steve Harris, Bruce Dickinson) – 3:48 # "Dance of Death (orchestral version)" (Janick Gers, Harris) – 8:37 # "More Tea Vicar" (Iron Maiden) – 4:40 === Japanin CD === # "Rainmaker" (Dave Murray, Steve Harris, Bruce Dickinson) – 3:48 # "Dance of Death (orchestral version)" (Janick Gers, Harris) – 8:36 # "More Tea Vicar" (Iron Maiden) – 4:40 # "The Wicker Man (live Brixton Academy, Lontoo 19.-21.Maaliskuuta 2002)" (Smith, Harris, Dickinson) # "Children Of The Damned (live Brixton Academy, Lontoo 19.-21.Maaliskuuta 2002)" (Harris) ==== Japanin CD extrat ==== # "Rainmaker" (video) (Dave Murray, Steve Harris, Bruce Dickinson) – 3:48 # "Wildest dreams" (Video) - 3:39 === Pck iT! Mini CD === # "Rainmaker" (Dave Murray, Steve Harris, Bruce Dickinson) – 3:51 # "Dance of Death (orchestral version2)" (Janick Gers, Harris) – 8:43 === DVD === # "Rainmaker" (video) (Dave Murray, Steve Harris, Bruce Dickinson) – 3:48 # "The Wicker Man (live Brixton Academy, Lontoo 19.-21.Maaliskuuta 2002)" (Smith, Harris, Dickinson) – 4.35 # "Children Of The Damned (live Brixton Academy, Lontoo 19.-21.Maaliskuuta 2002)" (Harris) – 5.03 # "Rainmaker Video – The Making Of" === 7" Vinyyli === # Rainmaker – 3.48 # Dance of Death (orchestral version) – 8.37 ==Kokoonpano== *Bruce Dickinson – laulu *Dave Murray – kitara *Janick Gers – kitara *Adrian Smith – kitara, taustalaulu *Steve Harris – bassokitara, taustalaulu *Nicko McBrain – rummut == Lähteet == ==Aiheesta muualla== *Rainmaker: Commentary Luokka:Iron Maidenin kappaleet Luokka:Vuoden 2003 kappaleet